ທີ່ກອງປະຊຸມ, ທ່ານພົນໂທ ຫງວຽນເຟືອງນາມ ຮອງຫົວໜ້າກົມໃຫຍ່ເສນາທິການກອງທັບປະຊາຊົນຫວຽດນາມ ເນັ້ນໜັກວ່າ, ໃນສະພາບພະຍາດໂຄວິດ-19 ກໍາລັງຜັນແປຢ່າງສັບສົນ, ບັນດາສິ່ງທ້າທາຍຄວາມໝັ້ນຄົງ ຍັງແມ່ນປັດໄຈທີ່ເຮັດໃຫ້ຂາດສະຖຽນລະພາບ, ໃນນັ້ນມີບັນຫາຄວາມໝັ້ນຄົງທາງທະເລ. ທ່ານພົນໂທ ຫງວຽນເຟືອງນາມ ໄດ້ສະເໜີທິດທາງຮ່ວມມືລະຫວ່າງກອງທັບບັນດາປະເທດອາຊຽນ ໃນໄລຍະຈະມາເຖິງ, ທ່ານຫງວຽນເຟືອງນາມ ໄດ້ເນັ້ນໜັກວ່າ ຕ້ອງຮັກສາບົດບາດເປັນໃຈກາງຂອງອາຊຽນ; ສືບຕໍ່ຍົກສູງຄວາມເຂົ້າໃຈຂອງນາຍທະຫານ, ພິເສດແມ່ນນາຍທະຫານໜຸ່ມກ່ຽວກັບການຮ່ວມມືອາຊຽນ ຜ່ານການເຄື່ອນໄຫວລວມ, ທ່ານພົນໂທ ຫງວຽນເຟືອງນາມ ກໍ່ຢັ້ງຢືນຄໍາໝັ້ນສັນຍາຂອງຫວຽດນາມ ໃນການສືບຕໍ່ເຂົ້າຮ່ວມການເຄື່ອນໄຫວຮ່ວມມືລະຫວ່າງກອງທັບບັນດາປະເທດອາຊຽນ ຢ່າງມີຄວາມຮັບຜິດຊອບ, ພິເສດໃນຖານະບົດບາດເປັນເຈົ້າພາບຈັດຕັ້ງການເຄື່ອນໄຫວຕ່າງໆໃນໄລຍະຈະມາເຖິງ ເປັນຕົ້ນຄື ເປັນປະທານຮ່ວມກຸ່ມນັກຊ່ຽວຊານກອງປະຊຸມລັດຖະມົນຕີປ້ອງກັນປະເທດອາຊຽນ ເປີດກວ້າງ ກ່ຽວກັບການຮັກສາສັນຕິພາບ ສປຊ ໄລຍະ 2021-2024 ກັບຍີ່ປຸ່ນ, ກອງປະຊຸມເຄືອຂ່າຍສູນຮັກສາສັນຕິພາບບັນດາປະເທດອາຊຽນ ແລະ ອື່ນໆ.
ກ່ອນໜ້ານັ້ນ, ທ່ານພົນໂທ ຫງວຽນເຟືອງນາມ, ຮອງຫົວໜ້າກົມໃຫຍ່ເສນາທິການກອງທັບປະຊາຊົນຫວຽດນາມ ໄດ້ເປັນປະທານການກວດກາວຽກງານກະກຽມໃຫ້ແກ່ເລື່ອງຫວຽດນາມ ເຂົ້າຮ່ວມກອງປະຊຸມຜູ້ບັນຊາການທະຫານສູງສຸດອາຊຽນ ຄັ້ງທີ 18 (ACDFM-18) ທີ່ກົມພົວພັນຕ່າງປະເທດ-ກະຊວງປ້ອງກັນປະເທດຫວຽດນາມ. ທີ່ກອງປະຊຸມ, ທ່ານພົນໂທ ຫງວຽນເຟືອງນາມ ໄດ້ຍ້ອງຍໍ ແລະຕີລາຄາສູງບັນດາອົງການ, ກົມກອງທີ່ກ່ຽວຂ້ອງໄດ້ຕັ້ງໜ້າ, ເປັນເຈົ້າການຜັນຂະຫຍາຍວຽກງານກະກຽມ ແລະເນັ້ນໜັກວ່າ ACDFM ແມ່ນການເຄື່ອນໄຫວປະຈຳປີໃນຂອບການຮ່ວມມືດ້ານປ້ອງກັນຊາດ, ການທະຫານອາຊຽນ. ທ່ານພົນໂທ ຫງວຽນເຟືອງນາມ ຊີ້ແຈ້ງວ່າ ເລື່ອງຫວຽດນາມ ເຂົ້າຮ່ວມກອງປະຊຸມ ACDFM-18 ເພື່ອແນໃສ່ສືບຕໍ່ຢັ້ງຢືນຄວາມຕັ້ງໜ້າ, ເປັນເຈົ້າການດ້ວຍບົດບາດແມ່ນສະມາຊິກທີ່ມີຄວາມຮັບຜິດຊອບໃນຂອບການຮ່ວມມືດ້ານປ້ອງກັນຊາດ, ການທະຫານອາຊຽນ, ປະກອບສ່ວນຊຸກຍູ້ການຮ່ວມມືດ້ານປ້ອງກັນຊາດຢ່າງແທດຈິງລະຫວ່າງບັນດາປະເທດອາຊຽນໃນຂອບເຂດກອງປະຊຸມລັດຖະມົນຕີປ້ອງກັນປະເທດອາຊຽນ...
ໄຊພອນ